Qeveria shqiptare shton masat për të siguruar të drejtat e fëmijëve
UNICEF-i thotë se problemet e fëmijëve duhet të trajtohen si çështje me përparësi të lartë nga qeveria shqiptare
OKB i bëri thirrje autoriteteve shqiptare që të trajtojnë problemet e fëmijëve si një çështje e dorës së parë. Zyrtarë të UNICEF-it pohuan sot në Tiranë, se Shqipëria ka shumë për të bërë në mbrojtjen e të drejtave të fëmijëve. ". Sipas saj, megjithë përparimin, ka ende shumë punë për të bërë, ka ende shumë fëmijë që nuk i gëzojnë të drejtat e tyre, sepse jetojnë në kufijtë e varfërisë, nën diskriminim, dhe izolim gjeografik. Ajo thotë se për të krijuar një klimë mbrojtëse për fëmijët janë përgjegjëse jo vetëm qeveria, por edhe organizatat e shoqërisë civile. Ndërsa kryeministri Sali Berisha tha se puna në mbrojtjen e fëmijëve, do të fillojë me fëmijët e braktisur, të cilët janë shpesh pre e trafikantëve. thotë zoti Berisha. Sipas një raporti vjetor të UNICEF-it, në Shqipëri janë mbi 290 mijë fëmijë nën minimumin jetik, për shkak të varfërisë, keq-qeverisjes, migracionit dhe diskriminimit. Ky është niveli më i lartë i varfërisë së fëmijëve në të gjithë Europën ish-komuniste. Një numër i madh i fëmijëve nuk ndjekin shkollën e mesme, ndërsa pjesa dërrmuese tyre detyrohen të punojnë, madje punë mjaft të vështira, pohon raporti.